ພວກຊາວຮົງກົງ ເດີນຂະບວນປະທ້ວງ ໃນເມືອງຊາຕິນ ປະທະກັບ ເຈົ້າໜ້າທີ່ຕຳຫຼວດ
ມາເຖິງປັດຈຸບັນນີ້ ທີ່ຮ່າງກົດໝາຍສົ່ງຜູ້ຮ້າຍໄປຈີນ ໄດ້ຖືກໂຈະໄວ້ນັ້ນ ການຊຸມ​ນຸມແມ່ນ​ໄດ້​ກາຍ​ເປັນການປະທ້ວງ ກ່ຽວ​ກັບ ການຄ່ອຍໆແຊກແຊງເຂົ້າໃນ ຮົງກົງ ຂອງຈີນ.
ຕຳຫຼວດຮົງກົງ ໄດ້ໃຊ້ໄມ້ຄ້ອນ ແລະ ສະເປໝາກເຜັດ ຕໍ່ພວກເດີນຂະບວນປະທ້ວງ ໃນວັນອາທິດມື້ນີ້ ໃນເມືອງແຫ່ງນຶ່ງ ຢູ່ໃກ້ກັບເຂດຊາຍແດນຕິດກັບຈີນ ພວກປະທ້ວງຫຼາຍພັນຄົນ ໄດ້ປຸ້ມລຸມກັນ ເດີນຂະບວນເຂົ້າໄປໃນເຂດຊາຕິນ (Sha Tin) ການປະທ້ວງໃນແຕ່ລະທິດ ຊຶ່ງໃນເບື້ອງຕົ້ນ ໄດ້ເລີ້ມຕົ້ນຂຶ້ນ ກໍເພື່ອສະແດງຄວາມຄັດ ຄ້ານຕໍ່ຮ່າງກົດໝາຍ ທີ່ຈະອຳນວຍໃຫ້ຜູ້ຕ້ອງສົ່ງໄສ ເປັນອາຊະຍາກອນຊາວຮົງກົງ ໄປໃຫ້ ຈີນແຜ່ນດິນໃຫຍ່ ມາເຖິງປັດຈຸບັນນີ້ ທີ່ຮ່າງກົດໝາຍສົ່ງຜູ້ຮ້າຍໄປຈີນ ໄດ້ຖືກໂຈະໄວ້ນັ້ນ ການຊຸມນຸມ ແມ່ນໄດ້ກາຍເປັນການປະທ້ວງ ກ່ຽວກັບ ການຄ່ອຍໆແຊກແຊງເຂົ້າໃນ ຮົງກົງ ຂອງ ຈີນ ອະດີດຫົວເມືອງຂຶ້ນຂອງອັງກິດ ໄດ້ມອບອຳນາດພິເສດ ໃນການປົກຄອງຕົນເອງ ເປັນ ເວລາ 50 ປີ ຫຼັງຈາກເຂົາເຈົ້າໄດ້ຖືກສົ່ງຄືນໄປເປັນດິນແດນອະທິປະໄຕຂອງຈີນ ໃນປີ 1997 ແຕ່ປະຊາຊົນໃນ ຮົງກົງ ຫຼາຍຄົນເປັນຫ່ວງວ່າ ຈີນ ກຳລັງຄ່ອຍໆລ່ວງລ້ຳສິດທິ ຂອງພວກເຂົາເຈົ້າ ແລະ ບີບບັງຄັບໃຫ້ເຂດແດນນີ້ ຢູ່ພາຍໃຕ້ອຳນາດຂອງຕົນ